Tretten stasjon

Tretten stasjon er en jernbanestasjon på Dovrebanen. Stasjonsbygningen ble levert og satt opp av Strømmen Trævarefabrik. Stasjonen ble åpnet 1894 da jernbanen ble forlenget hit, og var endestasjon til den ble forlenget til Otta i 1896. Persontrafikken ble nedlagt 2001 og den har i dag status som fjernstyrt kryssingsspor.

I 1894 startet byggingen av Tretten stasjon på vestsiden av Lågen. Stasjonen var endestasjon på Hamar-Selbanen fra 1894 til 1896. Byggingen av stasjonen gjorde at denne siden av Tretten vokste frem med både hotell, landhandleri, bevertningssteder, boliger og forsamlingslokale. Bygging av en bro var nødvendig for å knytte stasjonsområdet sammen med østsiden av Tretten.

 Trettenulykken 
Norges største togulykke, Tretten-ulykken, skjedde nord for Tretten stasjon 22. februar 1975. Et nordgående persontog fra Oslo kolliderte med et sørgående ekspresstog fra Trondheim. Med 27 omkomne og 25 sårede er dette Norgeshistoriens største togulykke i fredstid. Det var tilsammen rundt 800 passasjerer med i de to togene. Årsaken til sammenstøtet var at nordgående tog feilaktig forlot Tretten stasjon.

 Litteratur 



 Eksterne lenker 

 Norske jernbanestasjoner om Tretten stasjon

Kategori:Jernbanestasjoner på Dovrebanen
Kategori:Jernbanestasjoner i Oppland
Kategori:Jernbanestasjoner i Norge uten persontrafikk
Kategori:Samferdsel i Øyer
Kategori:Paul Due
Kategori:Jernbanestasjoner åpnet i 1894
Kategori:1894 i Norge
Kategori:Byggverk i Øyer